Problemet ende të pazgjidhura të Natos
Emri i Maqedonisë, mospranimi i Gjeorgjisë dhe Ukrainës, disa nga çështjet që kërkojnë zgjidhje pas Bukureshtit
Tradicionalisht takimet e nivelit të lartë të Natos i kanë ofruar udhëheqësve të aleancës mundësinë për të ftuar zyrtarisht vende të reja në organizatë. Dhe takimi i Bukureshti nuk bëri përjashtim. Shqipërisë dhe Kroacisë iu kërkua të fillonin bisedimet e pranimit – një proces që zyrtarët e Natos thonë se do të përfundojë deri më 1 korrik. Që nga përmbysja e Bashkimit Sovjetik në dhjetor të vitit 1991, 10 vende nga Evropa Lindore dhe Qëndrore janë bërë anëtarë të Natos. Ndërsa ftuan Shqipërinë dhe Kroacinë për në Nato, udhëheqësit e aleancës nuk bënë të njëjtën gjë për Maqedoninë, që njihet zyrtarisht si ish Republika Jugosvllave e Maqedonisë. Robert Hunter, ish ambasador amerikan në Nato gjatë administratës së presidentit Clinton dhe tani ekspert në Korporatën Rand, thotë se Greqia kërcënoi t’i vinte veton anëtarësimit të Maqedonisë. Debati mbi emrin e Maqedonisë filloi kur ajo kërkoi pavarësinë nga ish Jugosllavia në vitin 1991. Tomas Valasek, ekspert i Natos në Qendrën për Reforma Evropiane në Londër, thotë se pamundësia e aleancës për të ftuar Maqedoninë ishte poshtëruese për udhëheqësit e këtij vendi. . Udhëheqësit e Natos hodhën poshtë gjithashtu kërkesat e Gjeorgjisë dhe Ukrainës, dy ish republika sovjetike për të filluar procesin e pranimit që njihet is Plani i Veprimit për Anëtarësim. Charles Kupchan është me Këshillin për Marrëdhëniet me Jashtë. Por zyrtarët e administratës së presidentit Bush e vënë theksin tek komunikata përfundimtare e takimit ku thuhet se udhëheqësit e Natos ranë dakort që këto vende të bëhen anëtare të Natos. Por për këtë nuk është dhënë asnjë kornizë kohore. Charles Kupchan thotë se kishte disa arsye për këtë vendim të Natos. . Një sukses i madh për presidentin Bush ishte miratimi nga udhëheqësit e Natos i propozimit amerikan për sistemin e mbrojtjes nga raketat që kundërshtohet fuqishëm nga Rusia. Ekspertët thonë se në fund të fundit, Natoja do ta ndërtojë këtë sistem në të cilin instalimet amerikane në Poloni dhe Republikën Çeke do të luajnë një rol të rëndësishëm. Por analistët shtojnë se në këtë fazë, sistemi i mbrojtjtes është vetëm një ide. //rd//